Υλικό Φυσικής-Χημείας
  Ταλαντώσεις


Η περίοδος και η ενέργεια μετά την κρούση.

Ένα σώμα Σ εκτελεί ΑΑΤ, δεμένο στο άκρο οριζόντιου ελατηρίου με ενέργεια ταλάντωσης Ε. Σε μια στιγμή συγκρούεται κεντρικά και ελαστικά με ένα δεύτερο σώμα Σ1, ίσης μάζας, το οποίο κινείται όπως στο σχήμα, πάνω στον άξονα του ελατηρίου, με ταχύτητα υ=Αω, όπου Α το πλάτος και ω η γωνιακή συχνότητα του ταλαντούμενου σώματος Σ. Μετά την κρούση το σώμα Σ1 παραμένει ακίνητο.

i) Αν Τ η αρχική περίοδος ταλάντωσης του σώματος Σ και Τ1 η περίοδός του μετά την κρούση, θα ισχύει:

α)  Τ1 < Τ,    β)  Τ1 = Τ,    γ) Τ1 > Τ.

ii) Τα δυο σώματα θα συγκρουστούν για δεύτερη φορά μετά από χρόνο t1, όπου:

α) t1 < Τ1,     β) t1=Τ1,     γ) t1 > Τ1.

όπου Τ1 η περίοδος ταλάντωσης μετά την πρώτη κρούση.

iii) Η ενέργεια ταλάντωσης Ε1 του σώματος Σ μετά την πρώτη κρούση, θα είναι:

α) Ε1 < 2Ε,
β) Ε1=2Ε,    γ) Ε1 > 2Ε.
Απάντηση:

i) Η περίοδος ταλάντωσης του σώματος Σ υπολογίζεται από την εξίσωση:

Συνεπώς δεν εξαρτάται από την ενέργεια ταλάντωσης ή το πλάτος, τα οποία θα αλλάξουν λόγω ανταλλαγής ενέργειας, στη διάρκεια της κρούσης. Η περίοδος παραμένει σταθερή και σωστή είναι η β) πρόταση.

ii) Τα δυο σώματα έχουν ίσες μάζες. Συνεπώς κατά την κεντρική ελαστική μεταξύ τους κρούση, θα ανταλλάξουν ταχύτητες. Αλλά αφού το σώμα Σ1 μετά την κρούση μένει ακίνητο, σημαίνει ότι πριν την κρούση το Σ βρισκόταν σε ακραία θέση Γ, σε απομάκρυνση x=±Α με μηδενική ταχύτητα, ενώ αμέσως μετά αποκτά ταχύτητα υ1=Αω. Έτσι η θέση αυτή Γ, παύει να είναι ακραία θέση για την νέα ταλάντωση, η οποία θα έχει μεγαλύτερο πλάτος ταλάντωσης Α1. Όμως ο χρόνος για να πάει από το Γ στην ακραία θέση Δ και να επιστρέψει, είναι προφανώς μικρότερος από μια περίοδο και σωστή είναι η α) πρόταση.
iii) Η ενέργεια ταλάντωσης του σώματος Σ μετά την πρώτη κρούση με το σώμα Σ1 είναι:

Σωστό το β).

Σχόλιο:

Βέβαια η κρούση θα μπορούσε να συμβεί στην θέση x=-Α. Αλλά τότε θα είχαμε την εικόνα του διπλανού σχήματος, από όπου φαίνεται ξεκάθαρα ότι ο χρόνος t1 για την δεύτερη κρούση είναι πολύ μικρότερος της περιόδου, αφού το τμήμα της διαδρομής Γ→Δ→Γ είναι ένα πολύ μικρό τμήμα της ταλάντωσης!

